CELEX: 52021PC0145
Language: hr
Date: 2021-03-26
Title: Prijedlog ODLUKE VIJEĆA o stajalištu koje treba zauzeti u ime Europske unije u Zajedničkom odboru za ekološke proizvode osnovanom Sporazumom između Europske unije i Republike Čilea o trgovini ekološkim proizvodima u pogledu donošenja njegova poslovnika

EUROPSKA KOMISIJA
            Bruxelles, 26.3.2021.
            COM(2021) 145 final
            2021/0072(NLE)
            Prijedlog
            ODLUKE VIJEĆA 
            o stajalištu koje treba zauzeti u ime Europske unije u Zajedničkom odboru za ekološke proizvode osnovanom Sporazumom između Europske unije i Republike Čilea o trgovini ekološkim proizvodima u pogledu donošenja njegova poslovnika
            
               
         
         
            
               OBRAZLOŽENJE
            
            
            
               1.PREDMET PRIJEDLOGA
            
            
               Ovaj se Prijedlog odnosi na odluku o utvrđivanju stajališta koje  treba zauzeti u ime Unije u Zajedničkom odboru za ekološke proizvode („Zajednički odbor”) osnovanom Sporazumom između Europske unije, s jedne strane, i Republike Čilea, s druge strane, u vezi s predviđenim donošenjem njegova poslovnika („poslovnik”). 
            
            
               2.KONTEKST PRIJEDLOGA 
            
            
               2.1. Sporazum između EU-a i Republike Čilea o trgovini ekološkim proizvodima
            
            
               
                  Zajednički odbor za ekološke proizvode osnovan je Sporazumom između Europske unije i Republike Čilea o trgovini ekološkim proizvodima.
               
               
                  Ovim se aktom utvrđuje poslovnik tog odbora. Pravedna i jasna pravila rezultirat će uspješnim raspravama u okviru Zajedničkog odbora EU-a i Čilea za ekološke proizvode.
               
            
            
               •Dosljednost s postojećim odredbama politike u određenom području
            
            
               
                  Ovo je prvi put da trgovinski partneri osnivaju Zajednički odbor za ekološke proizvode, iako je to uobičajena praksa u drugim međunarodnim trgovinskim sporazumima. Sporazum između EU-a i Čilea prvi je međunarodni sporazum o trgovini ekološkim proizvodima.
               
            
            
               •Dosljednost u odnosu na druge politike Unije
            
            
               3.PRAVNA OSNOVA, SUPSIDIJARNOST I PROPORCIONALNOST
            
            
               4.•Pravna osnova
            
            
               Sporazum je potpisan 27. travnja 2017. u skladu s Odlukom Vijeća (EU) 2017/436
                  1
               , odobren je u skladu s Odlukom Vijeća (EU) 2017/2307
                  2
                o sklapanju Sporazuma te je stupio na snagu 1. siječnja 2018.
                  3
                
            
            
               4.1.Postupovna pravna osnova
            
            
               4.1.1.Načela
            
            
               Člankom 218. stavkom 9. Ugovora o funkcioniranju Europske unije (UFEU) predviđeno je donošenje odluka kojima se utvrđuju „stajališta koja u ime Unije treba donijeti tijelo osnovano na temelju sporazuma kada je to tijelo pozvano donositi akte koji proizvode pravne učinke, uz iznimku akata kojima se dopunjuje ili mijenja institucionalni okvir sporazuma”.
            
            
               Pojam „akti koji proizvode pravne učinke” obuhvaća akte koji proizvode pravne učinke na temelju pravila međunarodnog prava kojima se uređuje dotično tijelo. Obuhvaća i instrumente koji nemaju obvezujući učinak na temelju međunarodnog prava, ali postoji mogućnost da „presudno utječu na sadržaj propisa koje donese zakonodavac Unije”
                  4
               .
            
            
               4.1.2.Primjena na ovaj predmet
            
         
         
            
               Zajednički odbor tijelo je osnovano na temelju Sporazuma, odnosno Sporazuma između Europske unije i Republike Čilea o trgovini ekološkim proizvodima.
            
            
               Akt koji Zajednički odbor treba donijeti akt je koji proizvodi pravne učinke. Predviđeni akt bit će obvezujuć na temelju međunarodnog prava u skladu s člankom 8. Sporazuma između Europske unije i Republike Čilea o trgovini ekološkim proizvodima.
            
            
               Predviđenim aktom ne dopunjuje se niti mijenja institucionalni okvir sporazuma.
            
            
               Stoga je postupovna pravna osnova za predloženu Odluku članak 218. stavak 9. UFEU-a.
            
            
               4.2.Materijalna pravna osnova
            
            
               4.2.1.Načela
            
            
               Materijalna pravna osnova za odluku na temelju članka 218. stavka 9. UFEU-a prije svega ovisi o cilju i sadržaju predviđenog akta o kojemu se zauzima stajalište u ime Unije. Ako predviđeni akt ima dva cilja ili elementa te ako se može utvrditi da je jedan od ta dva cilja ili elementa glavni, a drugi samo sporedan, odluka na temelju članka 218. stavka 9. UFEU-a mora se temeljiti na samo jednoj materijalnoj pravnoj osnovi, naime onoj koju zahtijeva glavni ili prevladavajući cilj ili element.
            
            
               4.2.2.Primjena na ovaj predmet
            
            
               Predviđeni akt ima ciljeve i sastavnice u području zajedničke trgovinske politike. Ti elementi predviđenog akta neodvojivo su povezani, a nijedan nije sporedan u odnosu na drugi.
            
            
               Stoga materijalnu pravnu osnovu predložene odluke čine sljedeće odredbe: članak 207. UFEU-a.
            
            
               4.3.Zaključak
            
            
               Pravna osnova predložene odluke trebao bi biti članak 207. u vezi s člankom 218. stavkom 9. UFEU-a.
            
            
               5.OBJAVA PREDVIĐENOG AKTA
            
            
               Nije primjenjivo.
            
            
            
               2021/0072 (NLE)
            
            
               Prijedlog
            
            
               ODLUKE VIJEĆA
            
            
               o stajalištu koje treba zauzeti u ime Europske unije u Zajedničkom odboru za ekološke proizvode osnovanom Sporazumom između Europske unije i Republike Čilea o trgovini ekološkim proizvodima u pogledu donošenja njegova poslovnika
            
            
               VIJEĆE EUROPSKE UNIJE,
            
         
         
            
               uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak u vezi s člankom 218. stavkom 9.,
            
            
               uzimajući u obzir prijedlog Europske komisije,
            
            
               budući da:
            
            
               (1)Unija je Odlukom Vijeća (EU) 2017/2307
                  5
                sklopila Sporazum između Europske unije i Republike Čilea o trgovini ekološkim proizvodima („Sporazum”), koji je stupio na snagu 1. siječnja 2018.
            
            
               (2)Člankom 8. Sporazuma osnovan je Zajednički odbor za ekološke proizvode („Zajednički odbor”) koji upravlja Sporazumom i donosi odluke o njegovoj provedbi i dobrom funkcioniranju.
            
            
               (3)Zajednički odbor donosi svoj poslovnik u skladu s člankom 8.5. Sporazuma.
            
            
               (4)Kako bi se osigurala pravilna provedba Sporazuma, trebalo bi donijeti poslovnik Zajedničkog odbora.
            
            
               (5)Primjereno je utvrditi stajalište koje treba zauzeti u ime Unije u Zajedničkom odboru u pogledu njegova poslovnika jer će taj poslovnik biti obvezujući za Uniju,
            
            
               DONIJELO JE OVU ODLUKU: 
            
            
               Članak 1.
            
            
               Stajalište koje treba zauzeti u ime Unije u Zajedničkom odboru za ekološke proizvode osnovanom Sporazumom između Europske unije i Republike Čilea o trgovini ekološkim proizvodima u pogledu donošenja njegova poslovnika temelji se na nacrtu odluke tog zajedničkog odbora u skladu s Prilogom ovoj Odluci.
            
            
               Članak 2.
            
            
               Ova je Odluka upućena Komisiji.
            
            
               Sastavljeno u Bruxellesu,
            
            
               
                     Za Vijeće
               
               
                     Predsjednik
               
               
                     
               
            
         
         
            
                  
                     (1)
                  
                        SL L 67, 14.3.2017., str. 33.
               
               
                  
                     (2)
                  
                        SL L 331, 14.12.2017., str. 1.
               
               
                  
                     (3)
                  
                        SL L 331, 14.12.2017., str. 4.
               
               
                  
                     (4)
                  
                        Presuda Suda od 7. listopada 2014., Njemačka protiv Vijeća, C-399/12, ECLI:EU:C:2014:2258, točke od 61. do 64.
               
               
                  
                     (5)
                  
                        Odluka Vijeća (EU) 2017/2307 od 9. listopada 2017. o sklapanju Sporazuma između Europske unije i Republike Čilea o trgovini ekološkim proizvodima (SL L 331,                14.12.2017., str. 1.).
               
            
      
    ---documentbreak--- 
      
         
               EUROPSKA KOMISIJA
            Bruxelles, 26.3.2021.
            COM(2021) 145 final
            PRILOG 
            
            Prijedlogu odluke Vijeća
            o stajalištu koje treba zauzeti u ime Europske unije u Zajedničkom odboru za ekološke proizvode osnovanom Sporazumom između Europske unije i Republike Čilea o trgovini ekološkim proizvodima u pogledu donošenja njegova poslovnika
            
               
         
         
            
               Prilog
            
            
               ODLUKA br. 1 Zajedničkog odbora za ekološke proizvode 
            
            
               od … 2021.
            
            
               o donošenju svojeg poslovnika
            
            
               ZAJEDNIČKI ODBOR ZA EKOLOŠKE PROIZVODE,
            
            
               uzimajući u obzir Sporazum između Europske unije i Republike Čilea o trgovini ekološkim proizvodima
                  1
                („Sporazum”), a posebno njegov članak 8.,
            
            
               budući da:
            
            
               (1)Zajednički odbor za ekološke proizvode donosi svoj poslovnik u skladu s člankom 8.5. Sporazuma.
            
            
               (2)Stoga bi trebalo donijeti poslovnik,
            
            
            
               DONIO JE OVU ODLUKU:
            
            
            
               POSLOVNIK ZAJEDNIČKOG ODBORA ZA EKOLOŠKE PROIZVODE
            
            
               Članak 1.
            
            
               Sastav i predsjedanje
            
            
            
               1.Zajednički odbor za ekološke proizvode („Zajednički odbor”) osnovan člankom 8. Sporazuma između Europske unije („EU”) i Republike Čilea („Čile”) obavlja svoje dužnosti kako je predviđeno člankom 8.3. Sporazuma.
            
            
               2.Zajednički odbor ima po jednog supredsjedatelja iz EU-a i iz Čilea.
            
            
               3.Svaki supredsjedatelj može delegirati sve ili samo neke od funkcija supredsjedatelja imenovanom zamjeniku te se u tom slučaju sva upućivanja na supredsjedatelja jednako primjenjuju na imenovanog zamjenika.
            
         
         
            
               4.Svaki supredsjedatelj određuje osobu za kontakt za sva pitanja koja se odnose na Zajednički odbor. Osobe za kontakt koje odrede supredsjedatelji zajednički su odgovorne za tajničke poslove Zajedničkog odbora.
            
            
               Članak 2.
            
            
               Sastanci
            
            
               Zajednički odbor sastaje se jednom godišnje, fizički naizmjenično u EU-u i Čileu ili elektronički, putem video ili telekonferencije. Stranke se dogovaraju o mjestu i načinu, a najkasnije 90 dana nakon zahtjeva bilo koje od njih.
            
            
               Članak 3.
            
            
               Tajništvo
            
            
               Dužnosnik Europske komisije i dužnosnik Tajništva za međunarodne gospodarske odnose Čilea djeluju zajednički kao tajništva Zajedničkog odbora.
            
            
               Članak 4.
            
            
               Korespondencija
            
            
               1.Preslika sve korespondencije koja se odnosi na Zajednički odbor šalje se u ta dva tajništva.
            
            
               2.Korespondencija se može odvijati pisanim putem u bilo kojem obliku, uključujući elektroničku poštu.
            
            
               Članak 5.
            
            
               Dnevni red sastanaka
            
            
               1.Prije svakog sastanka tajništva sastavljaju nacrt dnevnog reda. Nacrt dnevnog reda može uključivati bilo koju točku obuhvaćenu člankom 8.3. Sporazuma. Nacrt dnevnog reda šalje se supredsjedateljima najkasnije 20 radnih dana prije početka sastanka.
            
            
               2.Konačni dnevni red dostavlja se supredsjedateljima najkasnije pet dana prije sastanka.
            
            
               3.Supredsjedatelji na početku svakog sastanka zajednički donose dnevni red. Ako se supredsjedatelji tako dogovore, na dnevni red moguće je uvrstiti bilo koju točku koja se na njemu nije prethodno nalazila.
            
            
               Članak 6.
            
            
               Izmjena Priloga I. ili Priloga II. Sporazumu
            
            
               1.Svaka stranka može zatražiti dodavanje, uklanjanje ili ažuriranje proizvodâ s popisa proizvoda iz Priloga I. ili Priloga II. Sporazumu.
            
            
               2.Zahtjev se šalje supredsjedateljima najkasnije deset radnih dana prije početka sastanka.
            
         
         
            
               3.Zahtjev uključuje cjelovitu dokumentaciju koja sadržava glavne argumente za dodavanje, uklanjanje ili ažuriranje proizvodâ s popisa.
            
            
               4.Svaka stranka razmatra zahtjev druge stranke u skladu sa svojim primjenjivim pravnim zahtjevima i postupcima.
            
            
               Članak 7.
            
            
               Odluke i preporuke
            
            
               1.Zajednički odbor donosi preporuke i odluke konsenzusom kako je predviđeno člankom 8.5. Sporazuma.
            
            
               2.Zajednički odbor donosi odluku o izmjeni Priloga I. ili Priloga II. Sporazumu u skladu s člankom 8. stavkom 3. točkom (b) Sporazuma ako druga stranka prizna jednakovrijednost.
            
            
               3.Preporuke Zajedničkog odbora o reviziji Sporazuma u smislu članka 11.2. Sporazuma upućuju se strankama i sadržavaju potpise supredsjedateljâ.
            
            
               Članak 8.
            
            
               Zapisnik
            
            
               1.Tajništva sastavljaju nacrt zapisnika sa svakog sastanka u roku od 30 dana od sastanka. U nacrtu zapisnika navode se donesene preporuke i/ili odluke te svi drugi doneseni zaključci.
            
            
               2.Zapisnik odobravaju obje stranke u pisanom obliku u roku od 60 dana od sastanka ili nekom drugom roku koji stranke dogovore. Nakon njegova odobravanja, supredsjedatelji potpisuju dva izvornika. Svaki supredsjedatelj pohranjuje jedan izvornik zapisnika.
            
            
               Članak 9.
            
            
               Troškovi
            
            
               1.Svaka stranka snosi svoje troškove nastale u vezi sa sudjelovanjem na sastancima Zajedničkog odbora.
            
            
               2.Troškove povezane s organizacijom sastanaka i umnožavanjem dokumenata snosi stranka koja je domaćin sastanka.
            
            
               Članak 10.
            
            
               Javnost i povjerljivost
            
            
               1.Vijećanja Zajedničkog odbora povjerljive su naravi.
            
            
               2.Osim ako supredsjedatelji odluče drukčije, sastanci Zajedničkog odbora nisu javni.
            
            
               3.Ako jedna od stranaka dostavi informacije koje se prema njezinim zakonima smatraju povjerljivima, druga stranka s njima postupa kao s povjerljivima kako je utvrđeno u članku 10. Sporazuma.
            
         
         
            
               4.Svaka stranka može donijeti odluku o objavljivanju odluka i preporuka Zajedničkog odbora u svojim službenim publikacijama.
            
         
         
            
                  
                     (1)
                  
                        SL L 331, 14.12.2017., str. 4.